Það er full ástæða til að hafa varann á gagnvart Rússum á Norðurslóðum segir fulltrúi Íslendinga á ársþingi Öryggis- og samvinnustofnunar Evrópu. Aðal umfjöllunarefni þingsins er stríð Rússa í Úkraínu.
Ársfundur þings Öryggis- og samvinnustofnunar Evrópu, ÖSE, fer fram í Birmingham á Englandi þessa dagana. Bryndís Haraldsdóttir, þingmaður Sjálfstæðisflokksins, er einn fulltrúa Alþingis á fundinum, hún fjallar þar sérstaklega um málefni norðurslóða og hefur lagt fram ályktun á þinginu tengda þeim. Ályktunin snýr fyrst og fremst að loftslagsmálum en ein afleiðinga hlýnunar á Norðurslóðum eru opnanir siglingaleiða. Bryndís segir mikilvægt að höfða til samstarfsþjóða í ÖSE að tryggja að friður haldist á norðurslóðum.
Það sem er áhyggjuefni fyrir okkur íslendinga búandi á þessu svæði er að rússar eru auðvitað nágrannar okkar og rússar er sú þjóð sem hefur verið að byggja markvisst upp herafla sinn á norðurslóðum á síðustu árum þannig að ég held að sé einmitt í ljósi þess að við sjáum að rússar bera enga virðingu fyrir alþjóðalögum að þá er full ástæða til þess að hafa varann á því sem þeir eru að gera á norðurslóðum.
Stríðið í Úkraínu er megin umfjöllunarefni þings ÖSE. Rússar og Hvítrússar ættu að eiga sæti á fundinum en fengu ekki vegabréfsáritun til Bretlands. Þeir hafa lýst mikilli óánægju með það og segja vettvanginn ekki hlutlægan. Fyrir þinginu liggja harðar ályktanir gegn stríðinu og brotum Rússa á alþjóðalögum. Ein þeirra gengur út á að meina ríkjum sem gerist uppvís að því að brjóta alþjóðalög þátttöku í samstarfinu, þannig sé möguleiki að Rússum gæti verið vísað úr starfinu. Bryndís segir nokkuð eindrægan stuðning við málstað Úkraínu ríkja á þinginu og að áhersla hafi verið lögð á að stríðinu ljúki á forsendum Úkraínu.
bara verið að íta boltanum áfram.